Турин

Турин (лат. Augusta Taurinorum, итал. Torino [toˈriːno] ) — Италиянын түндүгүндөгү ири шаар, Пьемонт облусунун жана Турин метрополитен шаарынын административдик борбору. Шаар По жана Дора-Рипария дарыяларынын кошулган жеринде жайгашкан. Калкы 2010-жылкыга карата 860,0 миң киши жашайт. Тарыхы Турин шаарынын тарыхы бай жана терең. Император Августтун мезгилинен тартып Рим империясынын ээлигине өткөн. 1563–1720-жылдары Савой герцогдугунун, 1720–1861-жылдары (мезгил-мезгили менен) Сардиния королдугунун, ал эми 1861–1865-жылдары Италия Королдугунун борбору болгон. Экономикасы Шаар Италиянын эң өнүккөн индустриалдык шаарларынын бири. Шаарда төмөнкү тармактарда ири ишканалар жайгашкан: Автомобил куруу: FIAT автоконцерни жана анын көптөгөн туунду заводдору Авиа куруу жана айыл чарба техникасы Электроника, анын ичинде аскерий приборлор Химия жана дары-дармек өндүрүшү Текстиль, тамак-аш жана басма өнөр жайы Шаар Италиянын саркеч мода индустриясынын да маанилүү борбору болуп саналат. Маданияты Музейлер: Шаардык көөнө искусство музейи, Египет музейи, сүрөт галереялар Архитектуралык эстеликтер: Турин собору (15–18-к.), Сан-Лоренцо чиркөөсү (17-к.), Суперга базиликасы (18-к.) 1997-жылы Реале, Кариньяно, Мадама ак сарайлары жана Валентино сепили ЮНЕСКОнун Бүткүл дүйнөлүк мурастар тизмесине киргизилген. Колдонулган адабияттар «Кыргызстан». Улуттук энциклопедия: 7-том / Башкы ред. Ү. А. Асанов. К 97. Б.: «Кыргыз энциклопедиясы» башкы редакциясы, 2015. - 832 б., илл. ISBN 978-9967-14-125-4